Kaas ŉ staatmaker vir jou kind se kosblik(Foto: Verskaf/Rediscover Dairy) Kaas is ŉ maklike, veelsydige produk om seker te maak jy en jou gesin kry die nodige daaglikse suiwel in. Boonop is kinders ook gewoonlik mal oor kaas en kan dit ŉ gesonde toevoeging tot ŉ kosblik wees. Kaas is propvol proteïen, kalsium, fosfor en ander belangrike nutriënte, wat dit ŉ goeie happie vir besige kinders en families maak. Maretha Vermaak, ŉ geregistreerde dieetkundige by Rediscover Dairy, sê kaas kan ŉ merkwaardige bydrae tot jou daaglikse nutriënt-inname maak. Boonop is kaas nog smaaklik ook. “Die proteïen help om sterk bene en spiere om te ontwikkel en om weefsel te herstel en kalsium en fosfor help om jou tande te beskerm – daarom is dit goed om kaas te eet direk na ŉ maaltyd,” sê Vermaak. Vermaak stel voor dat jy, as ouer wat omgee oor die voeding van groeiende kinders, hou by jou begroting wanneer jy kaas soek om te koop. “Gelukkig is daar baie kaas-opsies op vandag se rakke – van luukse verouderde kase tot goedkoper alledaagse kase om elke begroting te pas.” Daar is ook kase wat goed kan vries, wat help dat jy kaas in grootmaat kan koop om só geld te spaar. Kleiner pakkies gevriesde kaas is ook gerieflik en kan vinnig en maklik uitgehaal word vir gebruik. Hier is ŉ paar praktiese wenke vir jou kind se kosblik: